title: Directiva de punere în aplicare (UE) 2021/2171 a Comisiei din 7 decembrie 2021 de modificare a Directivei 66/402/CEE a Consiliului în ceea ce privește greutatea lotului de semințe și a eșantioanelor de Avena nuda (Text cu relevanță pentru SEE)

text:
                  8.12.2021

                  RO

                  Jurnalul Oficial al Uniunii Europene

                  L 438/84

         DIRECTIVA DE PUNERE ÎN APLICARE (UE) 2021/2171 A COMISIEI
         din 7 decembrie 2021
         de modificare a Directivei 66/402/CEE a Consiliului în ceea ce privește greutatea lotului de semințe și a eșantioanelor de Avena nuda

         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 66/402/CEE a Consiliului din 14 iunie 1966 privind comercializarea semințelor de cereale (1), în special articolul 21a,
         întrucât:

                     (1)

                     Directiva de punere în aplicare (UE) 2021/415 a Comisiei (2) a modificat Directiva 66/402/CEE și, din cauza unei erori materiale, a eliminat denumirea speciei Avena nuda din rubrica de pe al treilea rând din prima coloană a tabelului din anexa III la Directiva 66/402/CEE. În consecință, greutatea maximă a unui lot de semințe și greutatea minimă a unui eșantion de semințe din specia Avena nuda nu mai sunt reglementate. Prin urmare, denumirea eliminată a speciei Avena nuda trebuie să fie reintrodusă.

                     (2)

                     Prin urmare, Directiva 66/402/CEE trebuie să fie modificată în consecință.

                     (3)

                     Din motive de securitate juridică, este necesar ca data transpunerii prevăzută în prezenta directivă să corespundă datei de transpunere stabilite în Directiva de punere în aplicare (UE) 2021/415.

                     (4)

                     Măsurile prevăzute în prezenta directivă sunt în conformitate cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTA DIRECTIVĂ:

            Articolul 1
            Modificări ale Directivei 66/402/CEE
            În anexa III la Directiva 66/402/CEE, rubrica de pe al treilea rând din prima coloană a tabelului se înlocuiește cu următorul text:

               „Avena nuda, Avena sativa, Avena strigosa, Hordeum vulgare, Triticum aestivum subsp. aestivum, Triticum turgidum subsp. durum, Triticum aestivum subsp. spelta, Secale cereale, xTriticosecale”.

            Articolul 2
            Transpunere

               (1)   Statele membre adoptă și publică, până la 31 ianuarie 2022, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
               Statele membre aplică dispozițiile respective de la 1 februarie 2022.
               Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Intrarea în vigoare
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Destinatari
            Prezenta directivă se adresează statelor membre.

            Adoptată la Bruxelles, 7 decembrie 2021.

                  Pentru Comisie

                  Președintele

               Ursula VON DER LEYEN

            (1)  JO 125, 11.7.1966, p. 2309.

            (2)  Directiva de punere în aplicare (UE) 2021/415 a Comisiei din 8 martie 2021 de modificare a Directivelor 66/401/CEE și 66/402/CEE ale Consiliului în vederea adaptării la evoluția cunoștințelor științifice și tehnice, a grupurilor taxonomice și a denumirilor anumitor specii de semințe și de buruieni (JO L 81, 9.3.2021, p. 65).


title: Directiva delegată (UE) 2022/274 a Comisiei din 13 decembrie 2021 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente cu catod rece și în lămpi fluorescente cu electrod extern pentru uz special (Text cu relevanță pentru SEE)

text:
                  24.2.2022

                  RO

                  Jurnalul Oficial al Uniunii Europene

                  L 43/25

         DIRECTIVA DELEGATĂ (UE) 2022/274 A COMISIEI
         din 13 decembrie 2021
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente cu catod rece și în lămpi fluorescente cu electrod extern pentru uz special
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această restricție nu se referă la anumite aplicații care beneficiază de derogare, indicate în anexa III la directiva menționată.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

                     (3)

                     Mercurul este o substanță restricționată indicată în anexa II la Directiva 2011/65/UE.

                     (4)

                     Prin Decizia 2010/571/UE (2), Comisia a acordat, printre altele, o derogare privind utilizarea mercurului în lămpile fluorescente cu catod rece și din lămpile fluorescente cu electrod extern (CCFL și EEFL) pentru uz special (denumită în continuare „derogarea”), în prezent menționată la pozițiile 3(a), 3(b) și 3(c) din anexa III la Directiva 2011/65/UE. Derogarea urma să expire pe 21 iulie 2016, în conformitate cu articolul 5 alineatul (2) al doilea paragraf litera (a) din directiva menționată.

                     (5)

                     Derogarea se aplică unui grup eterogen de lămpi cu diferite forme, tehnologii, aplicații și scopuri. Mercurul este folosit în tubul de descărcare, esențial pentru conversia energiei electrice în lumină.

                     (6)

                     La 15 ianuarie 2015, Comisia a primit o cerere de reînnoire a derogării („cererea de reînnoire), depusă în termenul prevăzut la articolul 5 alineatul (5) din Directiva 2011/65/UE. Aceasta a fost urmată în ianuarie 2020 de încă o cerere de reînnoire depusă de același solicitant. În conformitate cu articolul 5 alineatul (5) din Directiva 2011/65/UE, derogarea rămâne valabilă până la adoptarea deciziei referitoare la cererea de reînnoire.

                     (7)

                     Evaluarea cererii de reînnoire, care a ținut cont de disponibilitatea substituenților și de impactul socioeconomic al substituirii, a concluzionat că substituirea sau eliminarea mercurului din aplicațiile în cauză este, în prezent, imposibilă din punct de vedere tehnic. Cu toate acestea, evaluarea a evidențiat faptul că sunt disponibili pe piață substituenți fără mercur, sub forma lămpilor cu diode emițătoare de lumină (LED), care sunt folosiți ca surse de lumină în echipamente noi introduse pe piață. Procesul de evaluare a cuprins consultări cu părțile interesate, în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au fost publicate pe un site internet dedicat.

                     (8)

                     Derogarea respectă Regulamentul (CE) nr. 1907/2006 al Parlamentului European și al Consiliului (3) și, în consecință, nu slăbește protecția mediului și a sănătății conferită de acesta.

                     (9)

                     Deși CCFL și EEFL au fost înlocuite în multe aplicații cu substituenți fără mercur, unele aplicații necesită încă astfel de lămpi pentru a le asigura funcționalitatea și pentru a evita generarea prematură de deșeuri electrice și electronice.

                     (10)

                     Prin urmare, este oportun să se acorde reînnoirea derogării pentru o perioadă de trei ani, în conformitate cu articolul 5 alineatul (2) primul paragraf din Directiva 2011/65/UE, doar pentru acele lămpi folosite în echipamente electrice și electronice care au fost puse pe piață înainte de adoptarea acestei directive. În conformitate cu articolul 5 alineatul (2) primul paragraf din Directiva 2011/65/UE, este puțin probabil ca durata derogării să aibă efecte negative asupra inovării.

                     (11)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică, până la 30 septembrie 2022, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.
               Statele membre aplică aceste acte începând cu 1 octombrie 2022.
               Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 13 decembrie 2021.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Decizia 2010/571/UE a Comisiei din 24 septembrie 2010 de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați (JO L 251, 25.9.2010, p. 28).

            (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

            ANEXĂ
            În anexa III la Directiva 2011/65/UE, pozițiile 3, 3(a), 3(b) și 3(c) se înlocuiesc cu următorul text:

                           Exceptare

                           Sfera și datele de aplicare

                           „3

                           Mercurul din lămpile fluorescente cu catod rece și din lămpile fluorescente cu electrod extern (CCFL și EEFL) pentru uz special utilizate în EEE introduse pe piață înainte de 24 februarie 2022 nedepășind (per lampă):

                           3(a)

                           scurte (≤ 500 mm): 3,5 mg

                           Expiră la 24 februarie 2025

                           3(b)

                           de lungime medie (> 500 mm și ≤ 1 500  mm): 5 mg

                           Expiră la 24 februarie 2025

                           3(c)

                           lungi (> 1 500  mm) 13 mg

                           Expiră la 24 februarie 2025”


title: Directiva delegată (UE) 2022/275 a Comisiei din 13 decembrie 2021 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în alte lămpi cu (vapori de) sodiu de înaltă presiune destinate iluminatului general (Text cu relevanță pentru SEE)

text:
                  24.2.2022

                  RO

                  Jurnalul Oficial al Uniunii Europene

                  L 43/29

         DIRECTIVA DELEGATĂ (UE) 2022/275 A COMISIEI
         din 13 decembrie 2021
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în alte lămpi cu (vapori de) sodiu de înaltă presiune destinate iluminatului general
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această restricție nu se referă la anumite aplicații care beneficiază de derogare, indicate în anexa III la directiva menționată.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

                     (3)

                     Mercurul este o substanță restricționată indicată în anexa II la Directiva 2011/65/UE.

                     (4)

                     Prin Decizia 2010/571/UE (2), Comisia a acordat, printre altele, o derogare privind utilizarea mercurului în alte lămpi cu (vapori de) sodiu de înaltă presiune destinate iluminatului general („derogarea”), în prezent menționată la subpunctele 4(c)-I, 4(c)-II și 4(c)-III din anexa III la Directiva 2011/65/UE. Derogarea urma să expire la 21 iulie 2016, în conformitate cu articolul 5 alineatul (2) al doilea paragraf litera (a) din directiva menționată.

                     (5)

                     Mercurul este utilizat în lămpile cu (vapori de) sodiu de înaltă presiune pentru culoarea luminii și proprietățile de redare a culorii.

                     (6)

                     La 15 ianuarie 2015, Comisia a primit o cerere de reînnoire a derogării („cererea de reînnoire”), care se încadra în termenul prevăzut la articolul 5 alineatul (5) din Directiva 2011/65/UE și care a fost actualizată cu informații suplimentare la 20 ianuarie 2020. În conformitate cu articolul 5 alineatul (5) din Directiva 2011/65/UE, derogarea rămâne valabilă până la adoptarea deciziei referitoare la cererea de reînnoire.

                     (7)

                     Evaluarea cererii de reînnoire, care a ținut cont de disponibilitatea substituenților și de impactul socioeconomic al substituirii, a concluzionat că substituirea sau eliminarea mercurului din aplicațiile în cauză este, în prezent, nefezabilă din punct de vedere tehnic. De asemenea, evaluarea a concluzionat că conținuturile de mercur permise în aceste aplicații specifice ar trebui reduse la niveluri corespunzătoare schimbărilor produse pe piața tipurilor de lămpi specifice. Procesul de evaluare a cuprins consultări cu părțile interesate, în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au fost publicate pe un site web dedicat.

                     (8)

                     Derogarea respectă Regulamentul (CE) nr. 1907/2006 al Parlamentului European și al Consiliului (3) și, în consecință, nu diminuează protecția mediului și a sănătății conferită de acesta.

                     (9)

                     Prin urmare, este oportun să se acorde reînnoirea derogării pentru subpunctele 4(c)-I, 4(c)-II și 4(c)-III din anexa III la Directiva 2011/65/UE pentru o perioadă de maximum de cinci ani, întrucât nu sunt disponibili substituenți fiabili, în conformitate cu articolul 5 alineatul (2) primul paragraf din directiva menționată. Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

                     (10)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică, până la 30 septembrie 2022, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.
               Statele membre aplică aceste acte începând cu 1 octombrie 2022.
               Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 13 decembrie 2021.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Decizia 2010/571/UE a Comisiei din 24 septembrie 2010 de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați (JO L 251, 25.9.2010, p. 28).

            (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

            ANEXĂ
            În anexa III la Directiva 2011/65/UE, punctul 4(c) și subpunctele 4(c)-I, 4(c)-II și 4(c)-III se înlocuiesc cu următorul text:

                           Exceptare

                           Sfera și datele de aplicare

                           „4(c)

                           Mercurul din alte lămpi cu (vapori de) sodiu de înaltă presiune destinate iluminatului general, nedepășind (per bec):

                           4(c)-I

                           P ≤ 155 W: 20 mg

                           Expiră la: 24 februarie 2027

                           4(c)-II

                           155 W < P ≤ 405 W: 25 mg

                           Expiră la: 24 februarie 2027

                           4(c)-III

                           P > 405 W: 25 mg

                           Expiră la: 24 februarie 2027”


title: Directiva delegată (UE) 2022/276 a Comisiei din 13 decembrie 2021 de modificare, în scopul adaptării la progresul tehnic și științific, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente cu un singur soclu (compacte) destinate iluminatului general (Text cu relevanță pentru SEE)

text:
                  24.2.2022

                  RO

                  Jurnalul Oficial al Uniunii Europene

                  L 43/32

         DIRECTIVA DELEGATĂ (UE) 2022/276 A COMISIEI
         din 13 decembrie 2021
         de modificare, în scopul adaptării la progresul tehnic și științific, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente cu un singur soclu (compacte) destinate iluminatului general
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (b),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această restricție nu vizează anumite aplicații care beneficiază de derogare, indicate în anexa III la directivă.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

                     (3)

                     Mercurul este o substanță restricționată indicată în anexa II la Directiva 2011/65/UE.

                     (4)

                     Prin Decizia 2010/571/UE (2), Comisia a acordat, printre altele, o derogare privind utilizarea mercurului în lămpile fluorescente cu un singur soclu (compacte) destinate iluminatului general („derogarea”), în prezent menționată la pozițiile 1(a), 1(b), 1(c), 1(d) și 1(e) din anexa III la Directiva 2011/65/UE. Derogarea urma să expire la 21 iulie 2016, în conformitate cu articolul 5 alineatul (2) al doilea paragraf litera (a) din directiva menționată.

                     (5)

                     Mercurul este folosit în lămpile fluorescente cu un singur soclu (compacte) destinate iluminatului general pentru a emite radiații ultraviolete, care sunt apoi convertite în lumină vizibilă de stratul luminofor de pe balonul lămpii.

                     (6)

                     La 19 decembrie 2014 și la 15 ianuarie 2015, Comisia a primit câte o cerere de reînnoire a derogării („cererile de reînnoire”), care se încadrau în termenul prevăzut la articolul 5 alineatul (5) din Directiva 2011/65/UE, una dintre acestea fiind actualizată pe 20 ianuarie 2020 prin intermediul unei noi cereri. În conformitate cu articolul 5 alineatul (5) al doilea paragraf din Directiva 2011/65/UE, derogarea rămâne valabilă până la adoptarea deciziei referitoare la cererea de reînnoire.

                     (7)

                     Evaluarea cererilor de reînnoire, care a ținut cont de disponibilitatea substituenților și de impactul socioeconomic al substituirii, a concluzionat că substituenți suficient de fiabili fără mercur pentru tipurile de lămpi care beneficiază de derogare sunt disponibili deja pe scară largă, precum și că substituirea mercurului în aceste lămpi este posibilă din punct de vedere științific și tehnic. Mai mult, evaluarea a concluzionat că beneficiile substituirii vor depăși clar orice efecte negative.

                     (8)

                     În cadrul procesului de evaluare a cererilor de reînnoire s-au efectuat consultări ale părților interesate, în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au fost publicate pe un site internet dedicat.

                     (9)

                     Întrucât condițiile prevăzute la articolul 5 alineatul (1) litera (a) din Directiva 2011/65/UE au încetat a fi îndeplinite, cererea de reînnoire ar trebui respinsă.

                     (10)

                     Ar trebui stabilită o dată de expirare a derogării, în conformitate cu prevederile articolului 5 alineatul (6) din directiva menționată. Data expirării ar trebui stabilită la termenul minim, de 12 luni, de la decizia Comisiei de a revoca derogarea, întrucât nu există circumstanțe practice care ar justifica un termen mai lung de expirare, în special ținând cont de faptul că multe dintre lămpile în cauză sunt supuse și dispozițiilor Regulamentului (UE) 2019/2020 al Comisiei, care stabilește cerințele minime de eficiență energetică care trebuie respectate pentru introducerea produselor pe piață, cu consecința că aceste lămpi nu vor fi de facto introduse pe piață din 1 septembrie 2021.

                     (11)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică, până la 30 septembrie 2022, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.
               Statele membre aplică aceste acte începând cu 1 octombrie 2022.
               Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 13 decembrie 2021.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Decizia Comisiei 2010/571/UE din 24 septembrie 2010 de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați (JO L 251, 25.9.2010, p. 28).

            ANEXĂ
            În anexa III la Directiva 2011/65/UE, pozițiile 1, 1(a), 1(b), 1(c), 1(d) și 1(e) se înlocuiesc cu următorul text:

                           Derogare

                           Sfera și datele de aplicare

                           „1

                           Mercurul din lămpile fluorescente cu un singur soclu (compacte), nedepășind (per bec):

                           1(a)

                           Destinate iluminatului general < 30 W: 2,5 mg

                           Expiră la: 24 februarie 2023

                           1(b)

                           Destinate iluminatului general ≥ 30 W și < 50 W: 3,5 mg

                           Expiră la: 24 februarie 2023

                           1(c)

                           Destinate iluminatului general ≥ 50 W și < 150 W: 5 mg

                           Expiră la: 24 februarie 2023

                           1(d)

                           Destinate iluminatului general ≥ 150 W: 15 mg

                           Expiră la: 24 februarie 2023

                           1(e)

                           Destinate iluminatului general, cu structură circulară sau pătrată și cu diametrul tubului ≤ 17 mm: 5 mg

                           Expiră la: 24 februarie 2023”


title: Directiva delegată (UE) 2022/277 a Comisiei din 13 decembrie 2021 de modificare, în scopul adaptării la progresul tehnic și științific, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente cu un singur soclu (compacte) destinate iluminatului general < 30 W, cu o durată de viață mai mare sau egală cu 20000 de ore (Text cu relevanță pentru SEE)

text:
                  24.2.2022

                  RO

                  Jurnalul Oficial al Uniunii Europene

                  L 43/35

         DIRECTIVA DELEGATĂ (UE) 2022/277 A COMISIEI
         din 13 decembrie 2021
         de modificare, în scopul adaptării la progresul tehnic și științific, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente cu un singur soclu (compacte) destinate iluminatului general < 30 W, cu o durată de viață mai mare sau egală cu 20 000 de ore
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (b),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această restricție nu se referă la anumite aplicații care beneficiază de derogare, indicate în anexa III la directivă.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

                     (3)

                     Mercurul este o substanță restricționată indicată în anexa II la Directiva 2011/65/UE.

                     (4)

                     Prin Directiva delegată 2014/14/UE (2), Comisia a acordat, printre altele, o derogare privind utilizarea mercurului, în cantitate maximă de 3,5 mg, în lămpile fluorescente cu un singur soclu (compacte) destinate iluminatului general < 30 W, cu o durată de viață mai mare sau egală 20 000 de ore („derogarea”), în prezent menționată la poziția 1(g) din anexa III la Directiva 2011/65/UE. Derogarea urma să expire pe 31 decembrie 2017, în conformitate cu anexa III la Directiva 2014/14/UE.

                     (5)

                     Mercurul este folosit în lămpile fluorescente cu un singur soclu (compacte) destinate iluminatului general pentru a emite radiații ultraviolete, care sunt apoi convertite în lumină vizibilă de stratul luminofor de pe balonul lămpii.

                     (6)

                     Pe 28 iunie 2016, Comisia a primit o cerere de reînnoire a derogării („cererea de reînnoire”), care se încadra în termenul prevăzut la articolul 5 alineatul (5) din Directiva 2011/65/UE și care a fost actualizată la 17 ianuarie 2020 prin intermediul unei noi cereri. În conformitate cu articolul 5 alineatul (5) din Directiva 2011/65/UE, derogarea rămâne valabilă până la adoptarea deciziei referitoare la cererea de reînnoire.

                     (7)

                     Evaluarea cererii de reînnoire, care a ținut cont de disponibilitatea substituenților și de impactul socioeconomic al substituirii, a concluzionat că substituenți suficient de fiabili fără mercur pentru tipurile de lămpi care beneficiază de derogare sunt disponibili, precum și că substituirea este posibilă din punct de vedere științific și tehnic. Mai mult, evaluarea a concluzionat că beneficiile substituirii vor depăși clar orice efecte negative. Procesul de evaluare a cuprins consultări cu părțile interesate, în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au publicate pe un site internet dedicat.

                     (8)

                     Întrucât condițiile prevăzute la articolul 5 alineatul (1) litera (a) din Directiva 2011/65/UE nu mai sunt îndeplinite, derogarea ar trebui revocată.

                     (9)

                     Ar trebui stabilită o dată de expirare a acestei derogări, în conformitate cu prevederile articolului 5 alineatul (6) din Directiva 2011/65/EU. Deși o mică parte dintre tipurile de lămpi (3) care beneficiază de această derogare sunt supuse criteriilor de proiectare ecologică stabilite în anexa II la Regulamentului (UE) 2019/2020 al Comisiei (4), aplicabile din 1 septembrie 2021, nemaifiind așadar introduse pe piață, marea majoritate a lămpilor care beneficiază de actuala derogare nu sunt afectate de criteriile de proiectare ecologică impuse de regulamentul sus-menționat. În consecință, data expirării ar trebui stabilită pentru întreaga rubrică de derogări la termenul maxim de 18 luni de la decizie, pentru a evita costurile socioeconomice nejustificat de mari pe care substituirea celei din urmă categorii le poate genera în sarcina participanților pe piață.

                     (10)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică, până la 30 septembrie 2022, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.
               Statele membre aplică aceste acte începând cu 1 octombrie 2022.
               Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 13 decembrie 2021.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Directiva delegată 2014/14/UE a Comisiei din 18 octombrie 2013 de modificare, în scopul adaptării la progresul tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru cantitatea de 3,5 mg de mercur per lampă în cazul lămpilor fluorescente compacte cu un singur soclu destinate iluminatului general < 30 W, cu o durată de viață mai mare sau egală 20 000 ore (JO L 4, 9.1.2014, p. 71).

            (3)  CFL cu dispozitive de comandă integrate (CFLi) sunt cuprinse la poziția „Alte surse de lumină care intră în domeniul de aplicare și nu sunt menționate mai sus” în tabelul 1 din anexa II la Regulamentul (UE) 2019/2020 al Comisiei începând cu 1 septembrie 2021.

            (4)  Astfel cum se afirmă în considerentele 9 și 10 ale Regulamentului (UE) 2019/2020, în acest regulament nu se stabilește nicio cerință în materie de proiectare ecologică cu privire la conținutul de mercur.

            ANEXĂ
            În anexa III la Directiva 2011/65/UE, poziția 1(g) se înlocuiește cu următorul text:

                           Derogare

                           Sfera și datele de aplicare

                           „1(g)

                           Destinate iluminatului general < 30 W, cu o durată de viață mai mare sau egală cu 20 000  de ore: 3,5 mg

                           Expiră la: 24 august 2023”


title: Directiva delegată (UE) 2022/278 a Comisiei din 13 decembrie 2021 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpile cu halogenuri metalice (Text cu relevanță pentru SEE)

text:
                  24.2.2022

                  RO

                  Jurnalul Oficial al Uniunii Europene

                  L 43/38

         DIRECTIVA DELEGATĂ (UE) 2022/278 A COMISIEI
         din 13 decembrie 2021
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpile cu halogenuri metalice
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această restricție nu se referă la anumite aplicații care beneficiază de derogare, indicate în anexa III la directiva menționată.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

                     (3)

                     Mercurul este o substanță restricționată indicată în anexa II la Directiva 2011/65/UE.

                     (4)

                     Prin Decizia 2010/571/UE (2), Comisia a acordat, printre altele, o derogare privind utilizarea mercurului în lămpile cu halogenuri metalice („derogarea”), în prezent menționată la subpunctul 4(e) din anexa III la Directiva 2011/65/UE. Derogarea urma să expire la 21 iulie 2016, în conformitate cu articolul 5 alineatul (2) al doilea paragraf litera (a) din directiva menționată.

                     (5)

                     Mercurul este folosit în lămpile cu halogenuri metalice pentru îmbunătățirea culorii, a randamentului, a duratei de viață și a funcționării stabile ale acestor lămpi.

                     (6)

                     La 15 ianuarie 2015, Comisia a primit o cerere de reînnoire a derogării („cererea de reînnoire”), care se încadra în termenul prevăzut la articolul 5 alineatul (5) din Directiva 2011/65/UE. O cerere actualizată de reînnoire a derogării a fost depusă la 20 ianuarie 2020. În conformitate cu articolul 5 alineatul (5) din directiva menționată, derogarea rămâne valabilă până la adoptarea deciziei referitoare la cererea de reînnoire.

                     (7)

                     Evaluarea cererii de reînnoire, care a ținut cont de disponibilitatea substituenților și de impactul socioeconomic al substituirii, a concluzionat că substituirea sau eliminarea mercurului din aplicațiile în cauză este, în prezent, nefezabilă din punct de vedere tehnic. Procesul de evaluare a cuprins consultări cu părțile interesate, în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au fost publicate pe un site internet dedicat.

                     (8)

                     Derogarea respectă Regulamentul (CE) nr. 1907/2006 al Parlamentului European și al Consiliului (3) și, în consecință, nu slăbește protecția mediului și a sănătății conferită de acesta.

                     (9)

                     Prin urmare, este oportun să se acorde reînnoirea derogării pentru o perioadă de maximum cinci ani, în conformitate cu articolul 5 alineatul (2) primul paragraf din Directiva 2011/65/UE. Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

                     (10)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică, cel târziu până la din 30 septembrie 2022, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.
               Statele membre aplică aceste acte începând cu din 1 octombrie 2022.
               Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o astfel dea trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 13 decembrie 2021.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Decizia 2010/571/UE a Comisiei din 24 septembrie 2010 de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați (JO L 251, 25.9.2010, p. 28).

            (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

            ANEXĂ
            În anexa III la Directiva 2011/65/UE, punctul 4(e) se înlocuiește cu următorul text:

                           „Exceptare

                           Sfera și datele de aplicare

                           4(e)

                           Mercurul din lămpile cu halogenuri metalice (MH)

                           Expiră la: din 24 februarie 2027”


title: Directiva delegată (UE) 2022/279 a Comisiei din 13 decembrie 2021 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în alte lămpi cu descărcare pentru uz special (Text cu relevanță pentru SEE)

text:
                  24.2.2022

                  RO

                  Jurnalul Oficial al Uniunii Europene

                  L 43/41

         DIRECTIVA DELEGATĂ (UE) 2022/279 A COMISIEI
         din 13 decembrie 2021
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în alte lămpi cu descărcare pentru uz special
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această restricție nu se referă la anumite aplicații care beneficiază de derogare, indicate în anexa III la directiva menționată.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

                     (3)

                     Mercurul este o substanță restricționată indicată în anexa II la Directiva 2011/65/UE.

                     (4)

                     Prin Decizia 2010/571/UE (2), Comisia a acordat, printre altele, o derogare privind utilizarea mercurului în alte lămpi cu descărcare pentru uz special care nu au fost menționate în mod specific („derogarea”), în prezent menționată la punctul 4(f) din anexa III la Directiva 2011/65/UE. Derogarea urma să expire la 21 iulie 2016, în conformitate cu articolul 5 alineatul (2) al doilea paragraf litera (a) din directiva menționată.

                     (5)

                     Funcția mercurului în lămpile cu descărcare în gaz de uz special este legată de procesul de conversie a energiei electrice în lumină și de emitere a luminii.

                     (6)

                     Pe 15 ianuarie 2015, Comisia a primit mai multe cereri de reînnoire a derogării („cererile de reînnoire”), care se încadrau în termenul prevăzut la articolul 5 alineatul (5) din Directiva 2011/65/UE. În conformitate cu articolul 5 alineatul (5) din Directiva 2011/65/UE, derogarea rămâne valabilă până la adoptarea deciziei referitoare la cererea de reînnoire.

                     (7)

                     Evaluarea cererilor de reînnoire, care a ținut cont de disponibilitatea substituenților și de impactul socioeconomic al substituirii, a concluzionat că substituirea sau eliminarea mercurului din aplicațiile vizate de derogare este, în prezent, imposibilă din punct de vedere tehnic. Date fiind perspectivele de limitare a derogării pe viitor, este însă oportun să se reînnoiască derogarea actuală pentru o perioadă de doar trei ani. Evaluarea a concluzionat, de asemenea, că este posibilă specificarea mai detaliată a aplicațiilor care pot obține o reînnoire a derogării în conformitate cu criteriile prevăzute la articolul 5 alineatul (1) litera (a) din Directiva 2011/65/UE în virtutea funcționalităților și domeniilor lor de aplicare specifice, și anume lămpile cu vapori de mercur de înaltă presiune folosite în proiectoare, lămpile destinate iluminatului în horticultură și lămpile care emit lumină în spectrul ultraviolet. Pentru aceste aplicații specifice, derogarea ar trebui reînnoită pentru o perioadă maximă de cinci ani. Procesul de evaluare a cuprins consultări cu părțile interesate, în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au fost publicate pe un site web dedicat.

                     (8)

                     Derogarea respectă Regulamentul (CE) nr. 1907/2006 al Parlamentului European și al Consiliului (3) și, în consecință, nu slăbește protecția mediului și a sănătății conferită de acesta.

                     (9)

                     Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

                     (10)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică astfel cum se prevedeîn anexa la prezenta directivă.

            Articolul 2

               (1)   Statele membre adoptă și publică, până la 30 septembrie 2022, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.
               Statele membre aplică aceste acte începând cu 1 octombrie 2022.
               Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 13 decembrie 2021.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Decizia 2010/571/UE a Comisiei din 24 septembrie 2010 de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați (JO L 251, 25.9.2010, p. 28).

            (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

            ANEXĂ
            În anexa III la Directiva 2011/65/UE, punctul 4(f) se înlocuiește cu următorul text:

                           „Exceptare

                              Sfera și datele de aplicare

                           4(f) -I

                           Mercurul din alte lămpi cu descărcare pentru uz special care nu au fost menționate în mod specific în prezenta anexă

                           Expiră la: 24 februarie 2025

                           4(f) -II

                           Mercurul din lămpile cu vapori de mercur de înaltă presiune folosite în proiectoare pentru care este necesar un flux luminos ≥ 2000 de lumeni ANSI

                           Expiră la: 24 februarie 2027

                           4(f) -III

                           Mercurul din lămpile cu (vapori de) sodiu de înaltă presiune destinate iluminatului în horticultură

                           Expiră la: 24 februarie 2027

                           4(f) -IV

                           Mercurul din lămpile care emit lumină în spectrul ultraviolet

                           Expiră la: 24 februarie 2027”


title: Directiva delegată (UE) 2022/280 a Comisiei din 13 decembrie 2021 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în alte lămpi cu descărcare în gaze la joasă presiune (Text cu relevanță pentru SEE)

text:
                  24.2.2022

                  RO

                  Jurnalul Oficial al Uniunii Europene

                  L 43/44

         DIRECTIVA DELEGATĂ (UE) 2022/280 A COMISIEI
         din 13 decembrie 2021
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în alte lămpi cu descărcare în gaze la joasă presiune
         (Text cu relevanță pentru SEE)
         COMISIA EUROPEANĂ,
         Având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această restricție nu se referă la anumite aplicații care beneficiază de derogare, indicate în anexa III la directiva menționată.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

                     (3)

                     Mercurul este o substanță restricționată indicată în anexa II la Directiva 2011/65/UE.

                     (4)

                     Prin Decizia 2010/571/UE (2), Comisia a acordat, printre altele, o derogare privind utilizarea mercurului în alte lămpi cu descărcare în gaze la joasă presiune („derogarea”), în prezent menționată la punctul 4(a) din anexa III la Directiva 2011/65/UE. Derogarea urma să expire la 21 iulie 2016, în conformitate cu articolul 5 alineatul (2) al doilea paragraf litera (a) din directiva menționată.

                     (5)

                     Mercurul este folosit în lămpile cu descărcare în gaze la joasă presiune pentru a emite lumina în spectrul ultraviolet utilizată pentru dezinfecția și/sau purificarea aerului, a apei și a suprafețelor prin efectul germicid al acesteia.

                     (6)

                     La 19 decembrie 2014 și la 15 ianuarie 2015, Comisia a primit două cereri de reînnoire a derogării („cererile de reînnoire”), care se încadrau în termenul prevăzut la articolul 5 alineatul (5) din Directiva 2011/65/UE, una dintre acestea fiind actualizată la 20 ianuarie 2020 prin intermediul unei noi cereri. În conformitate cu articolul 5 alineatul (5) din Directiva 2011/65/UE, derogarea rămâne valabilă până la adoptarea deciziei referitoare la cererea de reînnoire.

                     (7)

                     Evaluarea cererii de reînnoire, care a ținut cont de disponibilitatea substituenților și de impactul socioeconomic al substituirii, a concluzionat că eliminarea mercurului din aplicațiile în cauză sau substituirea acestuia cu o substanță cu performanțe similare este, în prezent, imposibilă din punct de vedere tehnic. În continuare, evaluarea a concluzionat că domeniul de aplicare actual al derogării poate fi limitat la lămpile cu descărcare în gaze la joasă presiune cu strat luminofor fără fosfor și care emit lumină în spectrul ultraviolet. Procesul de evaluare a cuprins consultări cu părțile interesate, în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au publicate pe un site internet dedicat.

                     (8)

                     Derogarea respectă Regulamentul (CE) nr. 1907/2006 al Parlamentului European și al Consiliului (3) și, în consecință, nu slăbește protecția mediului și a sănătății prevăzută de acesta.

                     (9)

                     Prin urmare, este oportun să se acorde reînnoirea derogării, cu un text revizuit astfel încât să se stabilească domeniul de aplicare limitat al derogării, pentru o perioadă maximă de cinci ani, în conformitate cu articolul 5 alineatul (2) primul paragraf din Directiva 2011/65/UE. În conformitate cu articolul 5 alineatul (6) din Directiva 2011/65/UE, ar trebui stabilită, pentru derogarea actuală 4(a), o dată de expirare de 12 luni. Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

                     (10)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică, până la 30 septembrie 2022, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.
               Statele membre aplică aceste acte începând cu 1 octombrie 2022.
               Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 13 decembrie 2021.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Decizia 2010/571/UE a Comisiei din 24 septembrie 2010 de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați (JO L 251, 25.9.2010, p. 28).

            (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

            ANEXĂ
            În anexa III la Directiva 2011/65/UE, subpunctul 4(a) se înlocuiește cu următorul text:

                           „Exceptare

                           Sfera și datele de aplicare

                           4(a)

                           Mercurul din alte lămpi cu descărcare în gaze la joasă presiune (per lampă): 15 mg

                           Expiră la: 24 februarie 2023

                           4(a)-I

                           Mercurul din lămpi cu descărcare în gaze la joasă presiune cu luminofor fără fosfor, unde aplicația impune ca gama principală a radiațiilor emise de lampă să fie în spectrul ultraviolet: se pot folosi până la 15 mg de mercur per lampă

                           Expiră la: 24 februarie 2027”


title: Directiva delegată (UE) 2022/281 a Comisiei din 13 decembrie 2021 de modificare, în scopul adaptării la progresul tehnic și științific, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente cu un singur soclu (compacte) de uz special (Text cu relevanță pentru SEE)

text:
                  24.2.2022

                  RO

                  Jurnalul Oficial al Uniunii Europene

                  L 43/47

         DIRECTIVA DELEGATĂ (UE) 2022/281 A COMISIEI
         din 13 decembrie 2021
         de modificare, în scopul adaptării la progresul tehnic și științific, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente cu un singur soclu (compacte) de uz special
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice (EEE) introduse pe piață nu conțin substanțele periculoase indicate în anexa II la directiva respectivă. Această restricție nu se referă la anumite aplicații care beneficiază de derogare, indicate în anexa III la directiva menționată.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

                     (3)

                     Mercurul este o substanță restricționată indicată în anexa II la Directiva 2011/65/UE.

                     (4)

                     Prin Decizia 2010/571/UE (2), Comisia a acordat, printre altele, o derogare privind utilizarea mercurului în lămpile fluorescente cu un singur soclu (compacte) de uz special (denumită în continuare „derogarea”), în prezent menționată la poziția 1(f) din anexa III la Directiva 2011/65/UE. Derogarea urma să expire la 21 iulie 2016, în conformitate cu articolul 5 alineatul (2) al doilea paragraf litera (a) din directiva menționată.

                     (5)

                     Mercurul este folosit în lămpile fluorescente cu un singur soclu (compacte) (CFL) de uz special pentru a emite radiații ultraviolete, care sunt apoi convertite în lumină vizibilă de stratul luminofor de pe balonul lămpii.

                     (6)

                     La 19 decembrie 2014 și pe 15 ianuarie 2015, Comisia a primit câte o cerere de reînnoire a derogării (denumite în continuare „cererile de reînnoire”), care se încadrau în termenul prevăzut la articolul 5 alineatul (5) din Directiva 2011/65/UE, una dintre acestea fiind actualizată pe 20 ianuarie 2020 prin intermediul unei noi cereri. În conformitate cu articolul 5 alineatul (5) al doilea paragraf din Directiva 2011/65/UE, derogarea rămâne valabilă până la adoptarea deciziei referitoare la cererea de reînnoire.

                     (7)

                     Evaluarea cererilor de reînnoire, care a ținut cont de disponibilitatea substituenților și de impactul socioeconomic al substituirii, a concluzionat că eliminarea mercurului din aplicațiile în cauză sau substituirea acestuia cu o substanță cu performanțe similare este, în prezent, imposibilă din punct de vedere tehnic. Procesul de evaluare a cuprins consultări cu părțile interesate, în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au fost publicate pe un site internet dedicat.

                     (8)

                     Derogările de la restricțiile aplicate anumitor materiale sau componente specifice ar trebui să aibă un domeniu de aplicare și o durată limitate, în vederea eliminării progresive a substanțelor periculoase din EEE; evaluarea a concluzionat și că, pe de o parte, domeniul de aplicare al derogării ar trebui limitat la aplicații specificate mai detaliat și că, pe de altă parte, poate fi redusă durata actualei derogări cu domeniu larg de aplicare.

                     (9)

                     Derogarea respectă Regulamentul (CE) nr. 1907/2006 al Parlamentului European și al Consiliului (3) și, în consecință, nu slăbește protecția mediului și a sănătății conferită de acesta.

                     (10)

                     Prin urmare, este oportun să se acorde reînnoirea derogării pentru o perioadă maximă de cinci ani, în conformitate cu articolul 5 alineatul (2) primul paragraf din Directiva 2011/65/UE, pentru lămpile CFL de uz special proiectate pentru a emite lumină în spectrul ultraviolet, întrucât nu sunt disponibile alternative fiabile. Pentru toate celelalte tipuri de lămpi CFL care se încadrează în categoria celor de uz special, derogarea ar trebui prelungită cu trei ani, pentru a permite industriei să pregătească informații mai detaliate care să justifice continuarea acestei derogări pentru categoriile specificate de lămpi de uz special, conform obiectivului directivei de a limita domeniul de aplicare și durata derogărilor. Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

                     (11)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică, până la 30 septembrie 2022, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.
               Statele membre aplică aceste acte începând cu 1 octombrie 2022.
               Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Luxemburg, 13 decembrie 2021.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Decizia 2010/571/UE a Comisiei din 24 septembrie 2010 de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați (JO L 251, 25.9.2010, p. 28).

            (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

            ANEXĂ
            În anexa III la Directiva 2011/65/UE, poziția 1(f) se înlocuiește cu următorul text:

                           Derogare

                           Sfera și datele de aplicare

                           „1

                           Mercurul din lămpile fluorescente cu un singur soclu (compacte), nedepășind (per bec):

                           1(f) - I

                           Pentru lămpi proiectate pentru a emite mai ales lumină în spectrul ultraviolet: 5 mg

                           Expiră la 24 februarie 2027

                           1(f) - II

                           De uz special: 5 mg

                           Expiră la 24 februarie 2025”


title: Directiva delegată (UE) 2022/282 a Comisiei din 13 decembrie 2021 de modificare, în scopul adaptării la progresul tehnic și științific, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi neliniare cu trifosfor (Text cu relevanță pentru SEE)

text:
                  24.2.2022

                  RO

                  Jurnalul Oficial al Uniunii Europene

                  L 43/51

         DIRECTIVA DELEGATĂ (UE) 2022/282 A COMISIEI
         din 13 decembrie 2021
         de modificare, în scopul adaptării la progresul tehnic și științific, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi neliniare cu trifosfor
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (a),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această restricție nu se referă la anumite aplicații care beneficiază de derogare, indicate în anexa III la directiva menționată.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

                     (3)

                     Mercurul este o substanță restricționată indicată în anexa II la Directiva 2011/65/UE.

                     (4)

                     Prin Decizia 2010/571/UE (2), Comisia a acordat, printre altele, o derogare privind utilizarea mercurului în lămpi neliniare cu trifosfor cu diametrul tubului > 17 mm (de exemplu T9) (denumită în continuare „derogarea”), în prezent menționată la poziția 2(b)(3) din anexa III la Directiva 2011/65. Derogarea urma să expire pe 21 iulie 2016, în conformitate cu articolul 5 alineatul (2) al doilea paragraf litera (a) din directiva menționată.

                     (5)

                     Mercurul este folosit în lămpi neliniare cu trifosfor pentru a emite radiații ultraviolete, care sunt apoi convertite de stratul fluorescent de pe lampă în lumină vizibilă. Compoziția stratului luminofor, care conține mercurul, determină culoarea și indicele de redare a acesteia.

                     (6)

                     La 19 decembrie 2014 și pe 15 ianuarie 2015, Comisia a primit două cereri de reînnoire a derogării (denumită în continuare „cererea de reînnoire”), care se încadrau în termenul prevăzut la articolul 5 alineatul (5) din Directiva 2011/65/UE, una dintre acestea fiind actualizată cu noi informații în ianuarie 2020. În conformitate cu articolul 5 alineatul (5) din Directiva 2011/65/UE, derogarea rămâne valabilă până la adoptarea deciziei referitoare la cererea de reînnoire.

                     (7)

                     Evaluarea cererii de reînnoire, care a ținut cont de disponibilitatea substituenților și de impactul socioeconomic al substituirii, a concluzionat că substituirea sau eliminarea mercurului din aplicațiile în cauză este, în prezent, imposibilă din punct de vedere tehnic. O altă concluzie a evaluării a fost că limita de concentrație a mercurului în categoriile de lămpi care beneficiază de această derogare poate fi redusă de la 15 mg la 10 mg pe lampă. Procesul de evaluare a cuprins consultări cu părțile interesate, în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au fost publicate pe un site internet dedicat.

                     (8)

                     Derogarea respectă Regulamentul (CE) nr. 1907/2006 al Parlamentului European și al Consiliului (3) și, în consecință, nu slăbește protecția mediului și a sănătății conferită de acesta.

                     (9)

                     Prin urmare, este oportun să se acorde reînnoirea derogării, cu reformularea textului astfel încât să se stabilească domeniul limitat de aplicare al derogării pentru o perioadă de trei ani, în conformitate cu articolul 5 alineatul (2) primul paragraf din Directiva 2011/65/UE, pentru a se culege date suplimentare privind disponibilitatea substituenților pentru tipurile specifice de lămpi care fac obiectul acestei derogări. În conformitate cu articolul 5 alineatul (6) din Directiva 2011/65/UE, ar trebui stabilit un termen de expirare de 12 luni pentru actuala derogare 2(b)(3). Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

                     (10)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică, până la 30 septembrie 2022, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.
               Statele membre aplică aceste acte începând cu 1 octombrie 2022.
               Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 13 decembrie 2021.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Decizia 2010/571/UE a Comisiei din 24 septembrie 2010 de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați (JO L 251, 25.9.2010, p. 28).

            (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

            ANEXĂ
            În anexa III la Directiva 2011/65/UE, poziția 2(b)(3) se înlocuiește cu următorul text:

                           Derogare

                           Domeniul și datele de aplicare

                           „2(b)(3)

                           Lămpi neliniare cu trifosfor cu diametrul tubului > 17 mm (de exemplu T9): 15 mg

                           Expiră la 24 februarie 2023; se pot folosi 10 mg per lampă de la 25 februarie 2023 până la 24 februarie 2025”


title: Directiva delegată (UE) 2022/283 a Comisiei din 13 decembrie 2021 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpile cu (vapori de) sodiu de înaltă presiune cu un indice ameliorat de redare a culorii destinate iluminatului general (Text cu relevanță pentru SEE)

text:
                  24.2.2022

                  RO

                  Jurnalul Oficial al Uniunii Europene

                  L 43/54

         DIRECTIVA DELEGATĂ (UE) 2022/283 A COMISIEI
         din 13 decembrie 2021
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpile cu (vapori de) sodiu de înaltă presiune cu un indice ameliorat de redare a culorii destinate iluminatului general
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) literele (a) și (b),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această restricție nu se referă la anumite aplicații care beneficiază de derogare, indicate în anexa III la directiva menționată.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

                     (3)

                     Mercurul este o substanță restricționată indicată în anexa II la Directiva 2011/65/UE.

                     (4)

                     Prin Decizia 2010/571/UE (2), Comisia a acordat, printre altele, o derogare privind utilizarea mercurului în lămpile cu (vapori de) sodiu de înaltă presiune destinate iluminatului general, nedepășind (per bec), în lămpile cu un indice ameliorat de redare a culorii Ra > 60 („derogarea”), valorile în prezent menționate la subpunctele 4(b)-I, 4(b)-II și 4(b)-III din anexa III la Directiva 2011/65/UE. Derogarea urma să expire pe 21 iulie 2016, în conformitate cu articolul 5 alineatul (2) al doilea paragraf litera (a) din directiva menționată.

                     (5)

                     Mercurul este utilizat în lămpile cu (vapori de) sodiu de înaltă presiune pentru culoarea luminii și proprietățile de redare a culorii.

                     (6)

                     În ianuarie 2015, Comisia a primit o cerere de reînnoire a derogării pentru aplicațiile menționate la subpunctele 4(b)-I, 4(b)-II și 4(b)-III (denumită în continuare „cererea de reînnoire”), care se încadra în termenul prevăzut la articolul 5 alineatul (5) din Directiva 2011/65/UE. În ianuarie 2020, același solicitant a depus o cerere actualizată de reînnoire a derogării doar pentru aplicațiile de la subpunctul 4(b)-I. În conformitate cu articolul 5 alineatul (5) din Directiva 2011/65/UE, derogarea rămâne valabilă până la adoptarea deciziei referitoare la cererea de reînnoire.

                     (7)

                     Evaluarea cererii de reînnoire, care a ținut cont de disponibilitatea substituenților și de impactul socioeconomic al substituirii, a concluzionat că era posibilă din punct de vedere științific și tehnic substituirea sau eliminarea mercurului din o parte a aplicațiilor menționate la subpunctul 4(b)-I și din toate aplicațiile menționate la subpunctele 4(b)-II și 4(b)-III din anexa III la Directiva 2011/65/UE. Evaluarea a concluzionat, totuși, că derogarea ar trebui reînnoită pentru partea din subpunctul 4(b)-I care se referă la lămpile cu un indice de redare a culorii mai mare de 80 și cu o putere mai mare sau egală cu 105W, precum și că, deși utilizarea mercurului este încă necesară, aceasta poate fi redusă și mai mult. Procesul de evaluare a cuprins consultări cu părțile interesate, în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au fost publicate pe un site web dedicat.

                     (8)

                     Prin urmare, este oportun să se acorde reînnoirea derogării pentru o parte a aplicațiilor de la subpunctul 4(b)-I, renumerotând-o ca 4(b), pentru o perioadă de maximum cinci ani, în conformitate cu articolul 5 alineatul (2) primul paragraf din Directiva 2011/65/UE. Textul acestei derogări reînnoite se reformulează, astfel încât să definească domeniul de aplicare mai limitat al acesteia. Având în vedere rezultatele eforturilor în curs pentru găsirea unui substituent fiabil, este puțin probabil ca durata derogării să aibă efecte adverse asupra inovării.

                     (9)

                     Derogarea reînnoită respectă Regulamentul (CE) nr. 1907/2006 al Parlamentului European și al Consiliului (3) și, în consecință, nu diminuează protecția mediului și a sănătății prevăzută de acesta.

                     (10)

                     Întrucât condițiile prevăzute la articolul 5 alineatul (1) litera (a) din Directiva 2011/65/UE nu mai sunt îndeplinite în cazul aplicațiilor menționate în partea rămasă din subpunctul 4(b)-I și la subpunctele 4(b)-II și 4(b)-III din anexa III la această Directivă, ar trebui revocată derogarea pentru aceste aplicații. Ar trebui stabilite date de expirare a acestor derogări, în conformitate cu prevederile articolului 5 alineatul (6) din Directiva 2011/65/UE.

                     (11)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică, până la 30 septembrie 2022, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.
               Statele membre aplică aceste acte începând cu 1 octombrie 2022.
               Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 13 decembrie 2021.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Decizia 2010/571/UE a Comisiei din 24 septembrie 2010 de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați (JO L 251, 25.9.2010, p. 28).

            (3)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO L 396, 30.12.2006, p. 1).

            ANEXĂ
            În anexa III la Directiva 2011/65/UE, punctul 4(b) și subpunctele 4(b)-I, 4 (b)-II și 4(b)-III se înlocuiesc cu următorul text:

                           Derogare

                           Sfera și datele de aplicare

                           „4(b)

                           Mercurul din lămpile cu (vapori de) sodiu de înaltă presiune destinate iluminatului general, nedepășind (per bec), în lămpile cu un indice ameliorat de redare a culorii Ra > 80: P ≤ 105 W: se pot folosi 16 mg per bec

                           Expiră la 24 februarie 2027

                           4(b)-I

                           Mercurul din lămpile cu (vapori de) sodiu de înaltă presiune destinate iluminatului general, nedepășind (per bec), în lămpile cu un indice ameliorat de redare a culorii Ra > 60: P ≤ 155 W: se pot folosi 30 mg per bec

                           Expiră la 24 februarie 2023

                           4(b)-II

                           Mercurul din lămpile cu (vapori de) sodiu de înaltă presiune destinate iluminatului general, nedepășind (per bec), în lămpile cu un indice ameliorat de redare a culorii Ra > 60: 155 W < P ≤ 405 W: se pot folosi 40 mg per bec

                           Expiră la 24 februarie 2023

                           4(b)-III

                           Mercurul din lămpile cu (vapori de) sodiu de înaltă presiune destinate iluminatului general, nedepășind (per bec), în lămpile cu un indice ameliorat de redare a culorii Ra > 60: P > 405 W: se pot folosi 40 mg per bec

                           Expiră la 24 februarie 2023”


title: Directiva delegată (UE) 2022/284 a Comisiei din 16 decembrie 2021 de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente liniare cu soclu dublu destinate iluminatului general (Text cu relevanță pentru SEE)

text:
                  24.2.2022

                  RO

                  Jurnalul Oficial al Uniunii Europene

                  L 43/57

         DIRECTIVA DELEGATĂ (UE) 2022/284 A COMISIEI
         din 16 decembrie 2021
         de modificare, în scopul adaptării la progresul științific și tehnic, a anexei III la Directiva 2011/65/UE a Parlamentului European și a Consiliului în ceea ce privește o derogare pentru utilizarea mercurului în lămpi fluorescente liniare cu soclu dublu destinate iluminatului general
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2011/65/UE a Parlamentului European și a Consiliului din 8 iunie 2011 privind restricțiile de utilizare a anumitor substanțe periculoase în echipamentele electrice și electronice (1), în special articolul 5 alineatul (1) litera (b),
         întrucât:

                     (1)

                     Directiva 2011/65/UE impune statelor membre obligația de a se asigura că echipamentele electrice și electronice introduse pe piață nu conțin substanțele periculoase indicate în anexa II la directiva respectivă. Această restricție nu se referă la anumite aplicații care beneficiază de derogare și care sunt indicate în anexa III la directiva menționată.

                     (2)

                     Categoriile de echipamente electrice și electronice cărora li se aplică Directiva 2011/65/UE sunt indicate în anexa I la directiva menționată.

                     (3)

                     Mercurul este o substanță restricționată indicată în anexa II la Directiva 2011/65/UE.

                     (4)

                     Prin Decizia 2010/571/UE (2), Comisia a acordat, printre altele, o derogare privind utilizarea mercurului în lămpile fluorescente liniare cu soclu dublu destinate iluminatului general („derogarea”), în prezent menționată la pozițiile 2(a)(1), 2(a)(2), 2(a)(3), 2(a)(4) și 2(a)(5) din anexa III la Directiva 2011/65/UE. Derogarea urma să expire la 21 iulie 2016, în conformitate cu articolul 5 alineatul (2) al doilea paragraf litera (a) din directiva menționată.

                     (5)

                     Mercurul este folosit în lămpile fluorescente liniare cu soclu dublu destinate iluminatului general pentru a emite radiații ultraviolete, care sunt apoi convertite în lumină vizibilă de stratul luminofor de lampă.

                     (6)

                     La 19 decembrie 2014 și pe 15 ianuarie 2015, Comisia a primit câte o cerere de reînnoire a derogării („cererile de reînnoire”), care se încadrau în termenul prevăzut la articolul 5 alineatul (5) din Directiva 2011/65/UE, una dintre acestea fiind actualizată pe 20 ianuarie 2020 prin intermediul unei noi cereri. În conformitate cu articolul 5 alineatul (5) al doilea paragraf din Directiva 2011/65/UE, derogarea rămâne valabilă până la adoptarea deciziei referitoare la cererea de reînnoire.

                     (7)

                     Evaluarea cererilor de reînnoire, care a ținut cont de disponibilitatea substituenților și de impactul socioeconomic al substituirii, a concluzionat că substituenți suficient de fiabili fără mercur pentru tipurile de lămpi care beneficiază de derogare au devenit disponibili, precum și că substituirea mercurului în aceste lămpi este posibilă din punct de vedere științific și tehnic. Mai mult, concluzia evaluării este că beneficiile substituirii ar compensa în mod clar eventualele efecte negative.

                     (8)

                     În cadrul procesului de evaluare a cererilor de reînnoire s-au efectuat consultări ale părților interesate, în conformitate cu articolul 5 alineatul (7) din Directiva 2011/65/UE. Observațiile primite în cursul acestor consultări au fost publicate pe un site internet dedicat.

                     (9)

                     Întrucât condițiile prevăzute la articolul 5 alineatul (1) litera (a) din Directiva 2011/65/UE au încetat a fi îndeplinite, cererea de reînnoire ar trebui respinsă. Ar trebui stabilite date de expirare a derogării, în conformitate cu prevederile articolului 5 alineatul (6) din directiva menționată.

                     (10)

                     Prin urmare, Directiva 2011/65/UE ar trebui modificată în consecință,

               ADOPTĂ PREZENTA DIRECTIVĂ:

            Articolul 1
            Anexa III la Directiva 2011/65/UE se modifică în conformitate cu anexa la prezenta directivă.

            Articolul 2

               (1)   Statele membre adoptă și publică, până la 30 septembrie 2022, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte.
               Statele membre aplică aceste acte începând cu 1 octombrie 2022.
               Atunci când statele membre adoptă dispozițiile menționate, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.

               (2)   Statele membre comunică Comisiei textele principalelor dispoziții de drept intern pe care le adoptă în domeniul reglementat de prezenta directivă.

            Articolul 3
            Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 4
            Prezenta directivă se adresează statelor membre.

            Adoptată la Bruxelles, 16 decembrie 2021.

                  Pentru Comisie

                  Președintele

               Ursula VON DER LEYEN

            (1)  JO L 174, 1.7.2011, p. 88.

            (2)  Decizia Comisiei 2010/571/UE din 24 septembrie 2010 de modificare, în scopul adaptării la progresul științific și tehnic, a anexei la Directiva 2002/95/CE a Parlamentului European și a Consiliului în ceea ce privește scutiri referitoare la aplicații conținând plumb, mercur, cadmiu, crom hexavalent, bifenili polibromurați sau difenil eteri polibromurați (JO L 251, 25.9.2010, p. 28).

            ANEXĂ
            În anexa III la Directiva 2011/65/UE, pozițiile 2(a), 2(a)(1), 2(a)(2), 2(a)(3), 2(a)(4) și 2(a)(5) se înlocuiesc cu următorul text:

                           Derogare

                           Sfera și datele de aplicare

                           „2(a)

                           Mercurul din lămpile fluorescente liniare cu soclu dublu, destinate iluminatului general, nedepășind (per lampă):

                           2(a)(1)

                           Trifosfor cu durată de viață normală și cu diametrul tubului < 9 mm (de exemplu T2): 4 mg

                           Expiră la: 24 februarie 2023

                           2(a)(2)

                           Trifosfor cu durată de viață normală și cu diametrul tubului între ≥ 9 mm și ≤ 17 mm (de exemplu T5): 3 mg

                           Expiră la: 24 august 2023

                           2(a)(3)

                           Trifosfor cu durată de viață normală și cu diametrul tubului între > 17 mm și ≤ 28 mm (de exemplu T8): 3,5 mg

                           Expiră la: 24 august 2023

                           2(a)(4)

                           Trifosfor cu durată de viață normală și cu diametrul tubului > 28 mm (de exemplu T12): 3,5 mg

                           Expiră la: 24 februarie 2023

                           2(a)(5)

                           Trifosfor cu durată de viață lungă (≥ 25 000  h): 5 mg.

                           Expiră la: 24 februarie 2023”